আইএনএস ডেগা

আইএনএস ডেগা (আইসিএও: VOVZ) হলো ভারতের পূর্ব উপকূলীয় রাজ্য অন্ধ্রপ্রদেশের বিশাখাপত্তনম শহরে অবস্থিত ভারতীয় নৌবাহিনীর একটি নেভাল এয়ার স্টেশন। ইতিহাস ১৯৭২ সালের ২৩ ডিসেম্বর ৩২১ হেলিকপ্টার ফ্লাইট আইএনএস সিরকার্সে স্টেশন করার মাধ্যমে বিশাখাপত্তনমে ভারতীয় নৌবাহিনীর বিমান অপারেশন শুরু হয়। ১৯৭৬ সালে বেসামরিক এয়ারফিল্ডের পার্শ্ববর্তী স্থানে একটি হ্যাঙ্গারসহ চারটি হ্যালিপ্যাড যুক্ত হয়। ১৯৮৬ সালের ১২ মার্চ বেসামরিক বিশাখাপত্তনম বিমানবন্দরকে ভারতের জাতীয় বিমানবন্দর কর্তৃপক্ষের (বর্তমানে ভারতীয় বিমানবন্দর কর্তৃপক্ষ) কাছ থেকে নৌবাহিনীর কাছে হস্তান্তর করা হয়। এখানে অবস্থিত এয়ার স্টেশনের নাম নেভাল এয়ার স্টেশন, বিশাখাপত্তনম করা হয়। বিভিন্ন জাহাজবাহী যুদ্ধবিমানের পাশাপাশি হাল চেতক বিমানকে এই বিমানঘাঁটিতে স্টেশন করা হয়। পরবর্তীতে এখানে অতিরিক্ত হ্যাঙ্গার, রক্ষণাবেক্ষণ ব্যবস্থাপনা ও বিমান পরিচালনা অবকাঠামো নির্মাণ করা হয়। ১৯৯১ সালের ২১ অক্টোবর ভাইস অ্যাডমিরাল লক্ষ্মীনারায়ণ রামদাস এয়ার স্টেশনটির পুনর্নামকরণ করেন এবং আইএনএস ডেগা নামে কমিশনকরণ করেন। তেলুগু ভাষায় ডেগা নামের ঈগল পরিবারের একটি বৃহদাকার ও শক্তিশালী পাখির নামে এর নামকরণ করা হয়। ইউনিটসমূহ ২০১৪ সাল নাগাদ আইএনএস ডেগা-তে ৫ স্কোয়াড্রন/ফ্লাইট এবং ৪টি জাহাজবাহী যুদ্ধবিমান অবস্থান করছিল। ২০১৫ সাল নাগাদ এই বিমানঘাঁটিতে নেভাল হেলিকপ্টারসহ ৪০টি যুদ্ধবিমান ছিল। আইএনএস ডেগা-তে স্টেশনকৃত ভারতীয় নৌবাহিনীর এয়ার স্কোয়াড্রনের মধ্যে অন্যতম হলো: আইএনএএস ৫৫১, একটি বিএই হক এজেটি প্রশিক্ষণ যুদ্ধবিমান স্কোয়াড্রন আইএনএএস ৩১১, ডোর্নিয়ের ২২৮ যুদ্ধবিমান পরিচালনাকারী পর্যবেক্ষণ (রেকোনেসেন্স) স্কোয়াড্রন আইএনএএস ৩২১, হাল চেতক পরিচালনাকারী অনুসন্ধান এবং উদ্ধারকারী স্কোয়াড্রন আইএনএএস ৩৩৩, কামভ কা-২৮ হেলিকপ্টার পরিচালনাকারী ডুবোজাহাজ বিধ্বংসী যোদ্ধা স্কোয়াড্রন আইএনএএস ৩৫০, সি কিং ৪২সি হেলিকপ্টার পরিচালনাকারী লজিস্টিকস ও পরিবহন স্কোয়াড্রন ইউএভি স্কোয়াড্রন, ইউএভিসমূহকে আক্রমণকারী পাইলটবিহীন ডিআরডিও লক্ষ্য পরিচালনাকারী স্কোয়াড্রন পরিবর্ধন ২০১৪ সাল নাগাদ ভারতের পূর্ব সমুদ্রসীমা সুরক্ষিত করার জন্য ১৭টি মিকোয়ান মিগ-২৯কে যুদ্ধবিমানবিশিষ্ট একটি পূর্ব স্কোয়াড্রন ডেগা-তে স্থায়ীভাবে স্টেশন করার বিষয়ে প্রতিবেদন প্রকাশিত হতে থাকে। ঘাঁটিতে বিমান চলাচল বৃদ্ধি পাওয়ায় পরিচালনার সুবিধার্থে নৌবাহিনী বিজয়নগরমের নিকটবর্তী বডাঙ্গি গ্রামে আরেকটি বিমানঘাঁটি নির্মাণ করছে। ২০১৪ সালের জুলাই মাসে প্রতিরক্ষা মন্ত্রক প্রযুক্তিগত সহায়তা ও অবকাঠামোগত সুবিধাদি নির্মাণের লক্ষ্যে ₹ ৪৫০ কোটি (ইউএস$ ৫৫ মিলিয়ন) অর্থমূল্যের প্রকল্পের প্রাথমিক অনুমোদন দেয়। পরিবর্ধন প্রকল্পে ঘাঁটির আয়তন বৃদ্ধির পাশাপাশি সক্ষমতাও বৃদ্ধি করার পরিকল্পনা নেওয়া হয়। ফলে প্রকল্পের শেষ নাগাদ আইএনএস ডেগা-এর আয়তন ১,১০০ একর (৪.৫ কিমি২) থেকে বৃদ্ধি পেয়ে ১,৫০০ একর (৬.১ কিমি২)-এরও বেশি হবে। পাশাপাশি একটি সমান্তরাল ট্যাক্সিওয়ে নির্মাণের পরিকল্পনা গ্রহণ করা হয়েছে, যার ফলে বিমান ওঠানামায় রানওয়ের ব্যবহার সহজতর হবে। ভোগপুরম বিমানবন্দরের নির্মাণ সম্পন্ন হওয়ার পর আইএনএস ডেগা-এর আরও পরিবর্ধনের পরিকল্পনা রয়েছে। সেই সময় এই ঘাঁটিতে আইএনএস বিক্রান্ত থেকে পরিচালিত ২৬ দাসো রাফাল-এম স্কোয়াড্রন ধারণ করবে। উল্লেখযোগ্য ঘটনাবলি ২০১০ সালের ২ জুন চারজন সৈনিক বহনকারী হাল চেতকের উচ্চটানের তার কেটে গিয়ে সারদ নদীতে বিধ্বস্ত হয়। স্থানীয় জেলেরা তাৎক্ষণিকভাবে উদ্ধারকাজ শুরু করে এবং পাইলটদের সিটবেল্ট কেটে তাদের উদ্ধার করে। আরোহী চার সেনা কর্মকর্তাদের মধ্যে একজন দুর্ঘটনায় নিহত হন এবং বাকি তিনজন গুরুতরভাবে আহত হন। ২০১২ সালের ১৬ ফেব্রুয়ারি একটি চালকবিহীন ইউএভি আইএআই সার্চার অভিযান শেষে ঘাঁটিতে ফিরে আসার সময়ে গাজুয়াকার হিমাচল নগরে বিধ্বস্ত হয়। নৌবাহিনী কর্মকর্তারা চপার হেলিকপ্টার থেকে অবতরণ করে ধ্বংসাবশেষ থেকে ব্ল্যাকবক্স উদ্ধার করেন। আরও দেখুন ভারতীয় নৌবাহিনী ভারতীয় নৌবাহিনীর ঘাঁটির তালিকা ভারতীয় নৌবাহিনীর বর্তমান নৌযানের তালিকা সমন্বিত কমান্ড ও ইউনিট সামরিক বাহিনীর বিশেষ অপারেশন বিভাগ প্রতিরক্ষা সাইবার অ্যাজেন্সি সমন্বিত প্রতিরক্ষা কর্মকর্তাবৃন্দ সমন্বিত মহাকাশ সেল নিউক্লিয়ার কমান্ড কর্তৃপক্ষ ভারতের সামরিক বাহিনী ভারতের বিশেষ বাহিনী অন্যান্য তালিকা স্ট্রাটেজিক ফোর্সেস কম্যান্ড ভারতীয় বিমানবাহিনীর স্টেশনের তালিকা বহির্বিশ্বে ভারতের সামরিক ঘাঁটির তালিকা তথ্যসূত্র